text: Lokal-TV i krise
  25 september 2013 kl. 16.16
  Kulturstyrelsen vil beskære antallet af sendetilladelser. De udløser krise blandt lokale TV-stationer.
  Lokale TV-stationer står over for en barsk fremtid. 
  Lige nu sender 26 stationer i sydjylland. Fra nytår bliver der kun plads til fem, fordi Kulturstyrelsen har valgt at skære antallet af sendetilladelser ned.
  Alene i Esbjerg er der syv lokale tv-stationer - efter årsskiftet er der måske kun plads til en. 
  Ærgrelsen er stor hos de lokale stationer, der mener, at mangfoldigheden står på spil.
  